अधिक दिन नहीं हुए जब मेरा सुदूर जंगल के बीच बसे गरुड़पीढ़ी गाँव जाना हुआ। राँची से नामकुम मुश्कि‍‍ल से सात-आठ कि‍लोमीटर की दूरी पर है। नामकुम से गाँव पास पड़ता है मगर रास्ता नहीं होने के कारण हमें राँची-बुंडू रोड में तैमारा घाटी जाकर गाँव का रास्ता पकड़ना पड़ा। इन दि‍नों मौसम बदल रहा है। पलाश और कुसुम के नए पत्तों से जंगल लाल हुआ जा रहा है। पूरे रास्ते महुआ और साल के फूलों के पेड़ों से नि‍कलने वाली सुंगध से बौराई हुई मैं गाँव को चली जा रही थी कि‍ जरा क़रीब से देखा-जाना जाए आदि‍वासि‍यों की जीवनशैली को, साथ में एक मि‍त्र भी थी।